**Tervise Arengu Instituudi inimuuringute eetikakomitee**

**Otsus nr 1487**

Tervise Arengu Instituudi inimuuringute eetikakomitee (TAIEK) koosseisus M.Tammaru, C.Murd, K.Lindeberg, K.Paapsi, M.Liibek, R.Hallik, A-R. Tereping, T.Pruunsild, L.Veskimäe, A.Schults ja M-L. Ilmoja arutas oma koosolekul 21.08.2025 ja otsustas lugeda kooskõlastatuks uuringuprojekti **2674 „Eesti Terviseuuring 2025: Täiendavate andmete lisamine lähtuvalt Eesti riigi vajadustest“.**

Vastutavad uurijad on **Mare Ruuge, MSc** (TAI tervisestatistika osakond) ja **Karina Valma, MSc**
(Statistikaamet, Rahvastiku- ja sotsiaalstatistika osakond).

**Uuringu põhitäitjad on Statistikaametist ja Tervise Arengu Instituudist**

Uuringus analüüsitakse isikuandmeid ilma andmesubjekti nõusolekuta. Selleks antakse isikuandmete kaitse seaduse § 6 lõige 4 alusel luba andmesubjektide nõusolekuta isikuandmete töötlemiseks. TAIEK nõustub, et nõusolekuta andmetöötlus on põhjendatud, kuna uuringu teostamiseks on ülekaalukas avalik huvi, nõusoleku saamine võib osutuda võimatuks ning nõusoleku mittesaamine kahjustab uuringu valiidsust. Isikuandmete töötlemise asjaolud on toodud lisas 1.

TAIEK otsus nr 1487 on väljastatud **10.09.2025.**

Marika Tammaru

TAIEK esimees /allkirjastatud digitaalselt/

Marje Liibek

TAIEK sekretär /allkirjastatud digitaalselt/

Tervise Arengu Instituudi inimuuringute eetikakomitee
Tervise Arengu Instituut, Paldiski mnt 80, 10617 Tallinn,
eetikakomitee@tai.ee, www.tai.ee

**Lisa 1. Isikuandmete töötlemise asjaolud**

1. Isikute kategooriad, kelle andmeid töödeldakse ning valimi suurus

ETeU2025 on valikuuring ja üldkogumit hinnatakse valimi alusel kogutud andmete põhjal. Uuringu üldkogumi moodustavad u 1,1 miljonit Eesti 15-aastast ja vanemat elanikku, kes elavad tavaleibkondades.

Valimi freimi aluseks on Eesti alalised elanikud, kes on 2025. a keskel vähemalt 15-aastased. Elukoha aadressiks on viimane teadaolev aadress Rahvastikuregistris. Valim võetakse süstemaatilise juhuvaliku teel.

1. Töötlemine

Isikuandmete töötlemine on vajalik andmekogumise etappides. Valimivõtul ja andmete kontrollil, kus isikul ei ole võimalik oma nõusolekut anda, on põhiuuringus isikuandmete töötlemise aluseks IKSi § 6 lõige 3 (Isikuandmete töötlemine teadus- ja ajaloouuringu ning riikliku statistika vajadusteks ilma andmesubjekti nõusolekuta). Ilma valimiisiku nõusolekuta töödeldakse isikuandmeid valimiisikuga kontakteerumiseks ning tema isiku kindlakstegemiseks.

AKI otsus Eesti Terviseuuring 2025: Täiendavate andmete lisamine lähtuvalt Eesti riigi vajadustest uuringu läbiviimise kooskõlastamisest on tehtud 18.07.2025 ja kavandatud andmekogumise periood kestab kuni detsembri lõpuni 2025.

Kogu andmetöötlus toimub SA keskkonnas, analüütikute ja teadlaste andmekasutus on korraldatud SA turvalises teadlaste keskkonnas ning kasutajatega sõlmitud konfidentsiaalsuslepingute alusel.

Väljundandmebaasi jaoks pseudonüümitakse vastajad SA-s unikaalse ID koodiga (SA\_ISIK\_ID) (Vt p. 8.).

Pseudonüümimiseks kasutatud võtmefail salvestatakse turvaliselt andmetest eraldi ja seda ei tehta kättesaadavaks teistele osapooltele. Uuringutulemuste baas ning depseudonüümimist võimaldavat võtmefaili säilitatakse vastanute nõusoleku tagasivõtmise menetlemiseks või võimalike edasiste teadustööde (eraldi eetikakomitee taotluse alusel) tarbeks vastavalt Statistikaameti andmekaitse reeglitele.

Kogu edasine andmetöötlus andmete kontrolli ja puhastamise etappides toimub pseudonüümitud andmetega SA\_ISIK\_ID alusel. Andmekasutajatele tehakse uuringu andmestikud kättesaadavaks SA turvalises teadlaste keskkonnas kaugpöördumise teel taotluse esitamisel, vastavalt SA konfidentsiaalsete andmete teaduslikul eesmärgil kasutamise korrale.

https://www.stat.ee/et/avastastatistikat/kusi-statistikat/konfidentsiaalsete-andmete-kasutamine-teaduslikul-eesmargil

Uuringu korraldajad on teadlikud isikandmete kaitse alasest seadusandlusest ja teadustöö headest tavadest. Uuringuga mitte seotud isikute juurdepääs uuritavate isikuandmeid sisaldavatele materjalidele ja andmebaasile on välistatud.

1. Isikuandmete allikad

Kogutavad isikuandmed põhinevad:

- inimeste endi antud vastustel ETeU2025 põhiküsimustel punktis 9.2 toodu andmekoosseisu piires;

* isiku enda antud vastustel ETeU2025 lisaküsimustel lähtuvalt käesoleva uuringu

eesmärkidest;

- põhiuuringu käigus lingitavatele tunnustele (teeb Statistikaamet) järgmistes andmekogudest:

- rahvastikuregister;

- töötamise register;

- Eesti Hariduse Infosüsteem (EHIS);

- EMTA andmed – erinevad tulud ja maksed nende liikide järgi (bruto ja neto); palgatöö

sissetulek (bruto, neto, tulumaks); sotsiaalmaks, tagasi-/juurdemakstud tulumaks,

tööandja sotsiaalmaks, tööandja töötuskindlustusmaksed, maksed

erapensioniskeemidesse, maamaks, vorm (FIDEK – 1 või TSD – 0).

1. Töödeldavate andmete koosseis

Rahvastikuregistrist saadav valimiinfo sisaldab uuringu läbiviimiseks vajalikke isikuandmeid (valimiisiku nimi, kodune aadress, telefoninumber ja meiliaadressid), mida kasutatakse andmete kogumise korraldamiseks ja andmete kvaliteedi kontrolliks. Valimisse kuuluvatele isikutele moodustatakse uuringukoodid.

Kohustuslike kogutavate tunnuste hulka, mida ei küsita inimestelt ankeediga, vaid tunnus lisatakse rahvastikuregistrist, kuuluvad kodakondsus ja sünnikoht, vanemate sünniriik. Kõrgeim lõpetatud haridustase võetakse hariduse infosüsteemist ning puuduv osa lisatakse Statistikaameti hariduse andmebaasist. Töötamise andmed lingitakse Töötamise registrist. Isiku sissetuleku näitaja arvutatakse erinevate registrite andmete kombinatsioonis, kasutades sama valideeritud skeemi, mis on sissetulekute arvutamisel kasutusel ka teistes SA sotsiaalvaldkonna küsitlusuuringutes Töötukassa, Sotsiaalkindlustusameti, Maksu- ja Tolliameti, Tervisekassa ja STAR põhjal.